Na podlagi 51. in 62. člena Zakona o stvarnem premoženju države in samoupravnih lokalnih skupnosti (v nadaljevanju ZSPDSLS-1, Ur. list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZUNPEOVE, 78/23 - ZORR, 131/23 - ZORZFS), 16. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) in Odloka o ureditvi prometa v Mestni občini Velenje (Ur. Vestnik MOV, št. 14/22, 6/23, 9/23) Mestna občina Velenje, Titov trg 1, Velenje, objavlja

**JAVNO ZBIRANJE PONUDB**

**za oddajo javnih parkirnih površin v najem za storitev souporabe električnih vozil »car sharing« in za postavitev polnilne postaje za vozila na električni pogon**

1. **Uvod**

Namen razpisa je oddati v najem del zemljišča, v lasti najemodajalca, ki predstavlja javne parkirne prostore, za storitev souporabe električnih vozil »car sharing« in za postavitev polnilne postaje za vozila na električni pogon.

1. **Naziv in sedež organizatorja javnega zbiranja ponudb (najemodajalca)**

Mestna občina Velenje, Titov trg 1, 3320 Velenje.

Postopek javnega zbiranja ponudb vodi komisija, ki jo sestavljajo Alenka Rednjak, Tjaša Zupančič Bastič, Gabrijela Sušec, Bojana Žnider in Uroš Burič (v nadaljevanju: komisija). Organizator javnega zbiranja ponudb lahko zaradi nepredvidljivih dogodkov na katere nima vpliva spremeni sestavo komisije.

1. **Predmet najema**

Predmet najema so štiri parkirna mesta na zemljišču z ID znakom parcela 964 2521 v skupni izmeri 57 m2, in sicer dve parkirni mesti za namen storitve souporabe električnih vozil »car sharing« in dve parkirni mesti za postavitev polnilne postaje za vozila na električni pogon. Parkirna mesta se nahajajo na južni strani upravne zgradbe Mestne občine Velenje, na naslovu Šaleška cesta, Velenje.

Obseg predmeta najema je razviden iz grafičnega prikaza, ki je kot priloga sestavni del razpisne dokumentacije.

Na predmetu najema je možnost priključitve na električno omrežje moči 88 kW. Priključek je urejen. Za predmet najema sta predvideni dve polnilni postaji vsaka moči 2x22 kW, vezani sta na lastni števec električne energije in bosta v upravljanju najemnika.

1. **Najemnina**

Izhodiščna letna najemnina za predmet najema znaša, 1.400,00 EUR (z DDV).

1. **Pogoji najema**

* Parkirna mesta se oddajajo za obdobje štirih let.
* Parkirna mesta se oddajo v najem kot celota – najem posameznih parkirnih mest ni mogoč.
* Izbrani ponudnik ne sme oddajati predmeta najema v podnajem brez predhodnega soglasja najemodajalca.
* Izbrani ponudnik mora sam zagotoviti opremo, ki omogoča izvajanje storitve souporabe električnih vozil »car sharing« in postaviti polnilno postajo za polnjenje vozil na električni pogon. Vsa morebitna dela, ki niso predmet tega Javnega zbiranja ponudb, bo izbrani ponudnik opravil na lastne stroške. Stroški teh vlaganj se ne poračunavajo z najemnino. Izbrani ponudnik mora pri morebitnih vlaganjih ravnati kot dober gospodar. Pred izvedbo investicijskih vlaganj mora pridobiti pisno soglasje najemodajalca, pri izvedbi vlaganj pa ima najemodajalec pravico do nadzora.
* Izbrani ponudnik se zaveže, da bo sam pridobil vsa morebitna dovoljenja potrebna za postavitev in obratovanje polnilne postaje in izvajanje storitve »car sharing«.
* Izbrani ponudnik je dolžan poleg najemnine redno plačevati tudi stroške porabljene električne energije neposredno distributerju.
* Izbrani ponudnik mora skleniti najemno pogodbo v roku 15 dni po prejemu pisnega obvestila o izbiri, v nasprotnem primeru se šteje, da je od najema odstopil. V tem primeru zapade varščina v korist najemodajalca.
* Obveznost za plačilo najemnine in porabljene električne energije prične teči z dnem podpisa pogodbe.
* Izbrani ponudnik je dolžan plačati letno najemnino v roku 15 dni od dneva izstavitve računa najemodajalca.
* Najemnik mora parkirna mesta, ki se oddajajo v najem, označiti z vertikalno prometno signalizacijo, ki je skladna z veljavnim Pravilnikom o prometni signalizaciji in opremi na cestah.
* Na teh parkirnih mestih bo nadzor nad parkiranjem izvajalo medobčinsko redarstvo.
* Najemodajalec za morebitno nastalo škodo, povzročeno s strani uporabnikov ali tretjih oseb, na predmetu najema ne odgovarja, ampak je izključno stvar in breme najemnika.

1. **Pogoji sodelovanja v postopku javnega zbiranja ponudb za oddajo nepremičnine v najem**
2. Ponudbo lahko predložijo gospodarske družbe ali podjetniki po Zakonu o gospodarskih družbah, ki so registrirani za opravljanje dejavnosti po tem razpisu.
3. Ponudniki resnost svoje ponudbe izkažejo s plačilom varščine v višini ene letne najemnine 1.400,00 EUR, na podračun EZR MOV, št.: SI56 SI56 0133 3010 0018 411, sklic SI00 20104-436. Znesek varščine se v nobenem primeru ne obrestuje. Uspelemu ponudniku bo varščina obračunana pri najemnini, neuspelim pa bo vrnjena v roku 15 dni od izbire najugodnejšega ponudnika.
4. Na razpisu lahko sodelujejo ponudniki, ki imajo poravnane vse davke in prispevke.
5. Ponudbo lahko oddajo ponudniki, ki v zadnjih šestih mesecih niso imeli blokade TRR (pravna oseba iz druge države EU mora priložiti potrdila, ki jih izdajo institucije v njeni državi enakovredne institucijam, od katerih se zahteva potrdila za slovenske pravne osebe, če takega potrdila ne more pridobiti, pa lastno izjavo, overjeno pri notarju ali na Upravni enoti, s katero pod kazensko in materialno odgovornostjo izjavlja, da v zadnjih šestih mesecih ni imela blokade TRR).
6. Na javno zbiranje ponudb se lahko odzovejo ponudniki, ki imajo do Mestne občine Velenje poravnane vse obveznosti.
7. Ponudba se bo štela za pravilno in popolno, če bo ponudnik predložil:

* Izpolnjen obrazec Podatki o ponudniku (Priloga št. 1).
* Izpolnjen obrazec Izjava o sprejemu pogojev javnega zbiranja ponudb (Priloga št. 2).
* Parafiran vzorec najemne pogodbe (Priloga št. 3).
* Izpolnjen obrazec Izjava o veljavnosti ponudbe, da ponudba velja še 90 dni od dneva odpiranja ponudb (Priloga št. 4).
* Izpolnjen obrazec Ponudba (Priloga št. 5).
* Izpolnjen obrazec Izjava o resničnosti podatkov (Priloga št. 6).
* Soglasje, da se ponudnik strinja z obdelavo osebnih podatkov (priloga št. 7).
* Dokazilo, da je ponudnik registriran za opravljanje poslovne dejavnosti (izpis iz AJPES-a oziroma ustrezno dokazilo iz države članice EU).
* Potrdilo o plačanih davkih.
* Potrdilo o plačilu varščine.
* Pooblastilo v primeru, da se ponudba poda po pooblaščencu.
* Dokazilo, da prijavitelj v zadnjih šestih mesecih ni imel blokade TRR (izpisek banke ali bonitetno oceno, iz katere je razviden podatek o neblokadi TRR).

Potrdila in dokazila ne smejo biti starejša od 30 dni pred dnevom, ko je ponudnik oddal ponudbo.

Pri javnem zbiranju ponudb ne morejo sodelovati cenilci in člani komisije ter z njimi povezane osebe v smislu sedmega odstavka 51. člena ZSPDSLS-1. Za povezano osebo se štejejo:

* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnemkoli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca).

1. **Merila za ocenjevanje ponudb**

Kot najugodnejši ponudnik bo izbran tisti, ki bo ponudil najvišjo letno najemnino za predmet najema, ki ne sme biti nižja od izhodiščne letne najemnine za predmet najema.

V primeru, da bo podanih več najugodnejših ponudb, bo komisija opravila s temi ponudniki dodatna pogajanja.

1. **Podpis pogodbe**

Najemna pogodba mora biti sklenjena najpozneje v 15 dneh po opravljeni izbiri najugodnejšega ponudnika. Izbranemu ponudniku se najkasneje v roku 5 dni po izbiri pošlje najemna pogodba v podpis. Izbrani ponudnik mora najkasneje v roku 10 dni po prejemu pogodbe le-to podpisati in jo vrniti najemodajalcu.

Najugodnejši ponudnik bo pred sklenitvijo najemne pogodbe podpisal pisno izjavo, da ni povezana oseba po sedmem odstavku 51. člena ZSPDSLS-1.

1. **Ustavitev postopka**

Pristojna komisija lahko postopek javnega zbiranja ponudb za oddajo v najem ustavi vse do sklenitve pravnega posla, pri čemer se ponudnikom povrne plačana varščina.

1. **Postopek zbiranja ponudb in izbire najugodnejšega ponudnika**

Javno zbiranje ponudb se izvaja v skladu z ZSPDSLS-1 in Uredbo.

Pri izbiri najugodnejšega ponudnika bodo upoštevane le ponudbe, ki bodo izpolnjevale vse razpisne pogoje.

Ponudba bo štela za pravočasno, če bo prispela **do 22. 4. 2024** **do 10. ure** na naslov: Mestna občina Velenje, Titov trg 1, 3320 Velenje, z oznako »NE ODPIRAJ – JAVNO ZBIRANJE PONUDB, car sharing«. Na zadnji strani kuverte mora biti naveden naziv in naslov ponudnika. Ponudbe lahko ponudniki oddajo v sprejemni pisarni Mestne občine Velenje ali jih pošljejo priporočeno na zgoraj navedeni naslov.

Nepopolne in prepozne ponudbe ne bodo upoštevane.

Odpiranje ponudb bo komisija opravila v sejni sobi št. 505, na naslovu Titov trg 1, Velenje, 22. 4. 2024 ob 14. uri. K odpiranju ponudb lahko pristopi vsak ponudnik oz. njegov pooblaščenec, ki je pravočasno oddal ponudbo. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom in pooblastilom ponudnika.

Ponudniku, ki ni bil izbran, bo varščina brez obresti vrnjena v 15. dneh po izboru.

1. **Informacije**

Vsa pojasnila v zvezi z najemom in ogledom predmeta najema v času objave javnega zbiranja ponudb lahko zainteresirani ponudniki dobijo natel. št. 041 563 321 - Uroš Burič, Urad za premoženje in investicije, od ponedeljka do petka med 8. in 12. uro.

Besedilo razpisa, obrazci za pripravo ponudbe ter vzorec najemne pogodbe so objavljeni na spletni strani Mestne občine Velenje (velenje.si, za občane, javne objave in razpisi).

Številka: 3523-0002/2024

Datum: 29. 3. 2024

Mestna občina Velenje

Peter Dermol,župan

*Priloge:*

* *Podatki o ponudniku (Priloga št. 1);*
* *Izjava o resničnosti podatkov, sprejemanju pogojev ter o veljavnosti ponudbe (Priloga št. 2);*
* *Vzorec Najemne pogodba (Priloga št. 3);*
* *Ponudba (Priloga št. 4);*
* *Izjava o nepovezanosti (Priloga št. 5);*
* *Soglasje za obdelavo osebnih podatkov (Priloga št. 6);*
* *Grafični prikaz lokacije (priloga št. 7).*